சமீபத்தில் மறுபடி திருவெள்ளறை திவ்யதேசம் சேவிக்கும் பாக்கியம் கிடைத்தது. பிரம்மாண்டமான மதில்கள் உடைய கோட்டை போன்ற பெரிய கோவில். பிரகாரம் சுத்தமாகவும் மணம் கமழும் பூக்களை உடைய நந்தவனத்துடன் மிளிர்கிறது. கோவில் வாசலில் ஒரு பெரிய மொட்டை கோபுரம் உள்ளது. இங்கே புதுப்பிக்கும் பணி நடைபெறுவதால், கிழக்கு கோபுரம் வழியாக உள் செல்கிறோம். சுற்றி வந்து, பாதி முடிந்த நிலையில் உள்ள கோபுரத்தை தாண்டி உள்ளே செல்ல மற்றொரு கோபுரம், திருக்குளம், பலிபீடம் த்வஜஸ்தம்பம் ஆகியன உள்ளன. இந்த பலி பீடத்திற்கு கூட விசேஷ திருமஞ்சனம் நடைபெறுமாம்.